Návrh na zrušenie úloh z uznesenia vlády Slovenskej republiky č. 245 z 31. marca 1998 bodu  B.1 a B.2 a z uznesenia vlády Slovenskej republiky 
č. 852 z 31.augusta 2004 bodu B.2 a B.3

	Ministerstvo výstavby a regionálneho rozvoja Slovenskej republiky predkladá návrh:

A. v uznesení vlády SR č. 245 z 31. marca  1998 k návrhu územného plánu veľkého územného celku Trnavského kraja   zrušenie nasledovných  úloh:

1. zrušenie  úlohy B. 1 
Znenie úlohy : vypracovať čistopis územného plánu veľkého územného celku Trnavského kraja a uložiť ho na Krajskom úrade v Trnave, Ministerstve životného prostredia SR a na Okresnom úrade v Skalici, Okresnom úrade v Senici, Okresnom  úrade v Piešťanoch, Okresnom úrade v Hlohovci, Okresnom úrade v Trnave, Okresnom úrade v Galante a Okresnom úrade v Dunajskej Strede,

Gestor : prednosta Krajského úradu v Trnave
Termín: bez termínu

Zdôvodnenie návrhu na zrušenie úlohy: 
Po schválení územného plánu veľkého územného celku (ÚPN VÚC) Trnavského kraja uznesením vlády SR č. 245/1998 v súlade s § 28 ods. 2 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a v súlade s nariadením vlády SR č. 183/1999 Z. z., ktorým sa vyhlásila záväzná časť ÚPN VÚC Trnavský kraj bolo zabezpečené Krajským úradom v Trnave spracovanie čistopisov ÚPN VÚC a ich uloženie na príslušných miestach. Predmetná úloha je splnená. 

2. zrušenie úlohy B.3
Znenie úlohy: priebežne aktualizovať územný plán VÚC Trnavského kraja a postupne zabezpečiť spracovanie potrebných štúdií, uvedených v záväznej časti

Gestor : prednosta Krajského úradu v Trnave
Termín: bez termínu

Zdôvodnenie návrhu na zrušenie úlohy:
Krajský úrad v Trnave v roku 2002 na základe uznesenia vlády SR č. 566/2002 k podpore realizácie strategickej  investície do automobilového priemyslu a na základe podnetu MH SR  a  splnomocnenca vlády SR pre rozvoj automobilovej výroby zabezpečil vypracovanie čistopisu  „ÚPN VÚC Trnavský  kraj – Zmeny a doplnky 2002“. Jeho záväzná časť bola vyhlásená nariadením vlády SR č. 111/2003 z 12. 3. 2003. Vzhľadom na to, že k 1.1.2003 bola zrušená kompetencia okresných úradov ako orgánov územného plánovania aj stavebného poriadku, čistopis zmien a doplnkov  je uložený na Úrade Trnavského samosprávneho  kraja, na Krajskom stavebnom úrade v Trnave a na Ministerstve výstavby a regionálneho rozvoja SR. Predmetná úloha je splnená. 
B. v uznesení vlády SR č. 852 z 31. augusta  2004 k návrhu na zrušenie a zmenu niektorých úloh z uznesení vlády  SR v súvislosti s transformáciou krajských úradov, zrušením okresných úradov a vytvorením úradov špecializovanej miestnej správy  zrušenie nasledovných  úloh:

3. zrušenie  úlohy B. 2 
Znenie úlohy : mení  v bode B.1 uznesenia vlády SR č. 245 z 25.11.1998 (má byť z 31. 3. 1998) – vypracovať čistopis územného plánu veľkého územného celku Trnavského kraja a uložiť ho na Krajskom úrade v Trnave, Ministerstve životného prostredia SR a na Okresnom úrade v Skalici, Okresnom úrade v Senici, Okresnom  úrade v Piešťanoch, Okresnom úrade v Hlohovci, Okresnom úrade v Trnave, Okresnom úrade v Galante a Okresnom úrade v Dunajskej Strede, gestora z prednostu Krajského úradu v Trnave na ministra výstavby a regionálneho rozvoja. 

Gestor na úrovni vlády SR: minister výstavby a regionálneho rozvoja
Termín: bez termínu

Zdôvodnenie návrhu na zrušenie úlohy: 
Po schválení územného plánu veľkého územného celku (ÚPN VÚC) Trnavského kraja uznesením vlády SR č. 245/1998 v súlade s § 28 ods. 2 stavebného zákona  a v súlade s nariadením vlády SR č. 183/1999 Z. z., ktorým sa vyhlásila záväzná časť ÚPN VÚC Trnavský kraj bolo zabezpečené Krajským úradom v Trnave spracovanie čistopisov ÚPN VÚC a ich uloženie na príslušných miestach. 
Krajský úrad v Trnave v roku 2002 na základe uznesenia vlády SR č. 566/2002 k podpore realizácie strategickej  investície do automobilového priemyslu a na základe podnetu MH SR  a  splnomocnenca vlády SR pre rozvoj automobilovej výroby zabezpečil vypracovanie čistopisu  „ÚPN VÚC Trnavský  kraj – Zmeny a doplnky 2002“. Jeho záväzná časť bola vyhlásená nariadením vlády SR č. 111/2003 z 12. 3. 2003. Čistopis zmien a doplnkov  je uložený na Úrade Trnavského samosprávneho  kraja, na Krajskom stavebnom úrade v Trnave a na Ministerstve výstavby a regionálneho rozvoja SR. Predmetná úloha bola splnená. 

4. zrušenie úlohy B.3
Znenie úlohy: mení v bode B.2 uznesenia vlády SR č. 245 z 25.11.1998 (má byť z 31.3.1998) – priebežne aktualizovať územný plán VÚC Trnavského kraja a postupne zabezpečiť spracovanie potrebných štúdií, uvedených v záväznej časti, gestora z prednostu Krajského úradu v Trnave na ministra výstavby a regionálneho rozvoja

Gestor na úrovni vlády SR: minister výstavby a regionálneho rozvoja
Termín: bez termínu

Zdôvodnenie návrhu na zrušenie úlohy:
Vzhľadom na to, že zákonom č. 416/2001 Z. z. o prechode niektorých pôsobností z orgánov štátnej správy na obce a vyššie územné celky, ako aj v § 18 ods. 2 zákona č. 50/1976 Zb. o územnom plánovaní a stavebnom poriadku v znení neskorších predpisov  s účinnosťou od 1.1.2003 je ustanovené, že územnoplánovaciu dokumentáciu regiónov obstaráva a schvaľuje  samosprávny kraj, kompetencia od 1. 1. 2003 prešla na Trnavský samosprávny kraj, ktorého úlohou je priebežne zabezpečovať aktualizáciu územného plánu veľkého územného celku Trnavského kraja.   
Z hľadiska našej pôsobnosti, MVRR SR ako ústredný orgán štátnej správy pre územné plánovanie upozornil listom ministra č. 2004: 12516/44481 predsedu trnavského samosprávneho kraja na potrebu zabezpečenia plnenia tejto úlohy.

Zároveň je potrebné zdôrazniť, že prostredníctvom  § 25 zákona č.50/1976 Zb. o územnom plánovaní a stavebnom poriadku v znení neskorších predpisov Ministerstvo výstavby a regionálneho rozvoja SR bude  k  aktualizovanému územnému plánu veľkého územného celku Trnavského kraja  dávať stanovisko, ktorého prostredníctvom  je zabezpečená  kontinuita a súlad tejto úlohy so zámermi celoštátneho územného rozvoja, stanovenými v Koncepcii územného rozvoja Slovenska 2001.